عدالت و قالخینما پارتیسی (آک پارتی) سؤزچوسو عمر چئلیک، تورکییه‌نین، سوریه ده اؤز آددیمینی اؤزو آتاجاق گوجه صاحب اولدوغونو سؤیله‌دی.
چئلیک، جمهورباشقانی و آک پارتی باشقانی رجب طیب اردوغان باشقانلیغیندا دونن پارتی مرکزین‌ده مرکز یئریتمه قورولو توپلانتیسی داوام ائدرکن مطبوعات کنفرانسی تشکیل ائتدی، سواللاری جاوابلادی. عمر چئلیک، سوریه‌ده فیرات چایینین دوغوسوندا بعضی دؤولتلرین دستک فعالیتلرینین تروریستلره گوونلی لیمان اولاجاق بیر بؤۀگه اولوشومو یاراتما یؤنونده اولدوغونا توخوناراق،
"تورکییه مظلوملارا چتیر اولاجاق، بؤلگه باریشینا و دونیا باریشینا قاتقی وئره‌جک بیر گوونلی بؤلگه، بیر باریش کوریدورو آختاریشی ایچری‌سینده‌دیر. میللی گوونلیگی اوچون اورتایا قویدوغو بو آراییش بؤلگه گوونلیگی و دونیانین گوونلیگی اوچون ده سون درجه لازیم‌دیر" دئدی. پرزیدنت اردوغانین، فیرات چایینین دوغوسو ایله ایلگیلی ایفاده ائتدیگی گلیشمه‌لرین، تورکییه‌نین گوونلیک احتیاجلاری دوغرولتوسوندا آرتیق آددیم آتما قونوسون‌داکی تقویمینین سون درجه قیسالدیغی بیر دؤوره گیریلدیگینی گؤستردیگینی ایفاده ائد‌ن چئلیک، تورکییه بورادا ایستر دیالوگلا، ایستر دیپلوماسینین یومشاق گوج عنصورلاری ایله ایستر زورلاییجی دیپلوماسی ایله ایسترسه ده ده فعلی گوج قوللاناراق اؤز اولوسال گوونلیگینی ساوونماقدا قرارلی اولدوغونو آچیق بیر شکیل‌ده ایفاده ائدیر" ایفاده‌لرینی ایشلتدی.
تورکییه‌نین متفیقلرین‌دن سون درجه مثبت بیر یاناشیم گؤزلدیگینی بیلدیره‌ن چئلیک، اساسین‌دا ناتو چرچیوه‌سین‌ده‌کی متفیقلیگیمیز، گوونلیگین بؤلونمزلیگی پرینسیپینه دایانیر. بورادا اتفاق دایانیشماسی تملدیر، عدالت‌لی بیر شکیل‌ده ریسک پایلاشیمی اولماسی لازیم‌دیر. دونیانین باشقا یئرلرین‌ده باشقا دؤولتلری بیرباشا ماراقلاندیران ریسکلر سؤز قونوسو اولدوغوندا ناتو دایانیشماسینا یوکسک حساس‌لیقلا وورغو ائدنلر، تورکییه سؤز قونوسو اولدوغوندا گوونلیگین بؤلونمزلیگی پرینسیپینی زده‌له‌یه‌ن اتفاق دایانیشماسینین روحونا قارشی حرکت ائد‌ن، تورکییه‌نین یاناشماسینی، اولوسال گوونلیگی ایله ایلگیلی قایغیلارینی گئری پلانا آتمایا چالیشان یاناشمالار هئچ بیر شکیل‌ده قبول ائدیلمه‌یه‌جک‌دیر. متفیق‌لیک ایلیشکی‌لرینه ده ضرر وئره‌جک‌دیر" دئدی.
گونئی سینیریمیزداکی ترور بؤلگه‌سی اولوشدورولما فعالیتلرینه قارشی متفیقلریمیزله بیرلیک‌ده تورکییه‌نین کنترلوندا بیر باریش کوریدورو، گوونلیک بؤلگه‌سی قورماق ایستیریک اما بو سؤز قونوسو اولمورسا تورکییه‌نین اؤنونه داوام‌لی اولاراق اوزاتمالار، بیر سیرا اویالامالار، تورکییه‌نین اولوسال تهلوکه‌سیزلیک قایغیلاری اوچون آلینماسی لازیم اولان احتیاجلاری اوزاتمایا دؤنوک رفتارلار سؤز قونوسو اولورسا دا تورکییه، بورادا شوبهه‌سیز اؤز آددیمینی اؤزو آتاجاق قدرته، توتوما صاحب‌دیر" دئیه‌ن چئلیک، سایین جمهورباشقانیمیز طرفین‌دن بونا بیر دفعه داها وورغو ائدیلمیشدیر. بو سبب‌ ایله تورکییه‌نین بورادا میللی گوونلیک احتیاجینی قارشیلایاجاق شکیل‌ده آددیم آتما، بؤلگه مظلوملارینا چتیر اولما، بؤلگه و دونیا باربشینا قاتقی وئرمه شکلین‌ده‌کی یاناشماسینین تقویمینین سون درجه قیسالدیغینی دئیه‌بیلریک" ایفاده‌لرینی ایشلتدی.
